stanford-oval/wikipedia huggingface dataset:
מרחב נגב
תחנות

במרחב נגב תשע תחנות:
| תחנה | כתובת | תחום בגזרת התחנה |
| --- | --- | --- |
| באר שבע | הרצל 30 | באר שבע, חצרים |
| נתיבות | מלכי ישראל 77 | נתיבות, שדה צבי, פעמי תש"ז, קלחים, אשבול, מבועים, ניר עקיבא, ניר משה, שבי דרום, תלמי ביל"ו, זרועה, יושיביה, בית הגדי, תקומה, שיבולים, שרשרת, גבעולים, מלילות, תקומה, זמרת, שובה, תושיה, שוקדה, עלומים |
| עיירות | צומת שוקת | תל שבע, עומר, לקייה, חורה, יתיר, שני, מיתר, כרמים, להב, דבירה, שומריה ויישובי הפזורה הבדואית |
| ערד | יהודה 45 | ערד, מפעלי ים המלח, עין בוקק, עין גדי, נווה זוהר, נאות הכיכר, עין תמר |
| שגב שלום | אחמד זויל 1 | שגב שלום, נאות חובב, ביר הדאג', רביבים, רתמים, משאבי שדה, טללים, אשלים, שיזף, רוח מדבר, כמהין, ניצנה, באר מילכה, ניצני סיני, עזוז |
| דימונה | שדרות הרצל פינת מ"ד המעפילים | דימונה, מצפה רמון, ירוחם, מרחב עם, מדרשת בן-גוריון, שדה בוקר, פארן, צוקים, צופר, ספיר, עין יהב, עידן, חצבה, עיר אובות |
| רהט | עומאר אל מוכתאר 1 | רהט, להבים, משמר הנגב, גבעות בר, שובל, בית קמה |
| אופקים | הרצל 1 | בני נצרים, נווה, שלומית, יבול, אבשלום, דקל, תלמי יוסף, שדי אברהם, יתד, פרי גן, ניר יצחק, סופה, כרם שלום, חולית, ישע, עמיעוז, מבטחים, תלמי אליהו, אוהד, צוחר, גבולות, עין הבשור, מגן, ניר עוז, נירים, עין השלושה, כיסופים, רעים, בארי, צאלים, אורים, פטיש, מסלול, רנן, פדויים, בטחה, גילת, תפרח, אשל הנשיא ואופקים |
| ערעור | שכונה 5 מתחם 900 | כסייפה, ערערה בנגב, נבטים ויישובי הפזורה הבדואית |
הערות שוליים

↑  מרחבים ותחנות במחוז הדרום, באתר משטרת ישראל
↑  בתאריך 12.1.25 החל תנ"צ אמיר קליין את תפקידו הנוכחי כמפקד מרחב הנגב במחוז הדרומי של משטרת ישראל.

תנ"צ קליין, בן 47, בעל תואר ראשון במנהל עסקים ותואר שני בקרימינולוגיה. מתגורר במרכז הארץ, נשוי ואב ל 4 ילדים. התגייס למשטרה בשנת 96 וביצע מספר תפקידי פיקוד כשהאחרונים ביניהם מפקד תחנת מודיעין, מדריך קורס פיקוד ומטה במכללה הלאומית לשוטרים, רמ"ח מחלקת אבטחה באג"מ.

בתפקידו האחרון, החל ממרץ 2021, שירת במחוז הדרומי בתפקיד קצין אג"מ המחוזי ובמסגרת התפקיד היה אחראי על הכשירות והמוכנות המבצעית של שוטרי המחוז הדרומי, ניהל את כוחות המחוז במסגרת מבצע "שומר חומות" ואת המערכה המבצעית בפרוץ מלחמת "חרבות ברזל" בשבעה באוקטובר בכל גזרת המחוז הדרומי, בלחימה העיקשת של השוטרים מול מחבלי החמאס, ובכך לבלום את התקדמותם של המחבלים לעומק שטחי המדינה ולמנוע אסון גדול הרבה יותר. 

תנ"צ קליין הוביל מספר פרויקטים מרשימים ויוצאי דופן בהתמודדות עם אתגרי הפשיעה ושמירה על הסדר הציבורי שהגזרה והמציאות מציבים במחוז שהינו הגדול ביותר במדינת ישראל ואולי המורכב ביותר בהיבטי משילות וחיזוק תחושת הביטחון ביניהם: 

"חממה" – משל"ט אחוד לצבא והמשטרה שבעיקר עוסק בנושא הברחות בגבול- איחוד יכולות ושיתופי פעולה  שהצליח להביא לסיכולי הברחות מהגבולות תוך ביצוע מעצרים.
"מגדלור"- מרכז השליטה המאפשר יכולות תצפית שהפך להיות כלי משמעותי והכרחי בלחימה בפשיעה.

היעדים המרכזיים אותם הציב עם כניסתו לתפקיד הם לחימה חסרת פשרות בפשיעה למען חיזוק ביטחונם של תושבי הדרום וחיזוק תחנות המשטרה תוך שימור הכוח וההון האנושי במקביל לגיוס שוטרים ערכיים ואיכותיים ובתוך כך איוש התקינה הפנויה במרחב הנגב במטרה לספק שירותי משטרה מיטביים ולאפשר חיי קהילה בטוחים.

עם כניסתו לתפקיד ביקש תנ"צ קליין להודות למפכ"ל המשטרה רנ"צ דני לוי ולניצב חיים בובליל על האמון שניתן בו וציין כי למרחב אתגרים רבים ויפעל במשותף להצעיד את מרחב הנגב להישגים חדשים תוך חיזוק ביטחונם של תושבי הדרום.
הקוסם מארץ ים (סרט)

| --- | --- |

כרזת הסרט המקורית
 מבוסס על:  "ארץ ים" מאת אורסולה לה גווין "Shuna's Journey" מאת הייאו מיאזאקי
 בימוי:  גורו מיאזאקי 
 הופק בידי:  טושיו סוזוקי
 תסריט:  גורו מיאזאקי, קייקו ניווה
 עריכה:  טקאשי סאיאמה 
 מדבבים:  בונטה סוגאווארה ג'וניצ'י אוקאדה אוי טשימה טאנאקה יוקו
 מוזיקה:  טמיה טראשימה 
 צילום:  אטסושי אוקוי 
 מדינה:  יפן 
 חברת הפקה:  סטודיו ג'יבלי 
 חברה מפיצה:  טוהו
 שיטת הפצה:  וידאו על פי דרישה 
 הקרנת בכורה:  יפן 29 ביולי 2006 ישראל 1 בפברואר 2020
 משך הקרנה:  115 דק' 
 שפת הסרט:  יפנית 
 סוגה:  אנימה, פנטזיה אפית
 תקציב:  22 מיליון דולר
 הכנסות:  75.5 מיליון דולר
 הכנסות באתר מוג'ו:   talesfromearthsea
 www.ghibli.jp/ged
 דף הסרט ב־IMDb
 
הקוסם מארץ ים (ביפנית: ゲド戦記; באנגלית: Tales from Earthsea) הוא סרט פנטזיה אפית יפני בסגנון אנימה משנת 2006 אשר בוים ונכתב על ידי גורו מיאזאקי והונפש על ידי סטודיו ג'יבלי. הסרט מבוסס באופן רופף על שילוב של אלמנטים מארבעת הספרים הראשונים בסדרת הספרים "ארץ ים" מאת אורסולה לה גווין ואלמנטים מהרומן הגרפי "המסע של שונה"(אנ') מאת הייאו מיאזאקי.
הקרנת הבכורה של הסרט התקיימה ב-29 ביולי 2006 ביפן. הסרט זכה לביקורות מעורבות מהמבקרים ששיבחו את האנימציה, המוזיקה והוויזואליה, אך מתחו ביקורת על הנרטיב, הקצב וההבדלים מסדרת הספרים. לה גווין עצמה ציינה שעלילה הסרט "שונה לחלוטין" מעלילת סדרת הספרים.
בישראל הסרט הופץ לראשונה באופן רשמי עם תרגום עברי בשירות הסטרימינג נטפליקס ב-1 בפברואר 2020, יחד עם תכנים נוספים של חברת ההפקה.
תקציר העלילה

לאחר מספר אירועים מוזרים ואפלים שהתרחשו בארץ ים(אנ'), יוצא גיבור סדרת הספרים, המכשף רב העוצמה נץ, למסע למען הצלתה. במהלך המסע הוא פוגש את ארן, נסיך ממלכת אנלד בן ה-17, אשר מצטרף אליו להרפתקה. ביחד השניים פוגשים מספר דמויות, ביניהן ת'רו שהוצלה על ידי ארן ומתאהבת בו לאחר שחשבה שהוא מפלצת.
דמויות

נץ(אנ') (שמו גם גד) - המכשף רב העוצמה (רב מג), החכם והאצילי של ארץ ים. מנסה לפתור את התעלומה מדוע האיזון העולמי קורס. הוא מתנהג כדמות אב עבור הנסיך ארן.
ארן (שמו האמיתי לבאנן) - נסיך בן שבע עשרה שאחריו מגיע צל, עקב פחדו ממוות והחושך שבליבו שנגרם כתוצאה מקריסת מאזן העולם עצמו. דקר את אביו המלך עקב השפעה כנראה של מאגיה שחורה.
ת'רו (בשמה האמיתי טהאנו) - נערה בת שבע עשרה שעברה התעללות וננטשה על ידי הוריה הביולוגים עד שאומצה על ידי טנר. בהתחלה חשבה שארן מפלצת, אך בהמשך התאהבה בו. היא גם דרקון ואלמותית (בעלת חיי נצח).
טנר - חברתו הוותיקה של נץ. היא גידלה את ת'רו לבדה. גם קוסמת.
קוב - קוסם מטורף שהפר את האיזון העולמי כדי לנסות לזכות בחיי נצח.
הארה - העבד הראשי של קוב. אף על פי שהוא קצת מביך ופחדן, הארה מאוד נאמן לקוב ולוקח ברצינות את עבודתו.
מלך אנלד - אביו של ארן שדואג לממלכתו ולרווחתה.
מלכת אנלד - אימו הקפדנית של ארן.
מוכרת גלימות - אישה בגיל העמידה שלדבריה הייתה בעבר מכשפה, וכיום עקב קריסת האיזון העולמי היא מוכרת גלימות.
סוחר האזיה - סוחר שניסה למכור לנסיך ארן חומר שגורם להזיות.
מדבבים

| טבלת דמויות ומדבבים ביפנית ואנגלית> דמות | טבלת דמויות ומדבבים ביפנית ואנגלית> מדבבים ביפנית | טבלת דמויות ומדבבים ביפנית ואנגלית> מדבבים באנגלית |
| --- | --- | --- |
| נץ | בונטה סוגאווארה | טימותי דלטון |
| ארן | ג'וניצ'י אוקאדה | מאט לווין |
| ת'רו | אוי טשימה | בלייר רסטניאו |
| טנר | ג'אן פובוקי | מרישקה הרגיטאי |
| קוב | טאנאקה יוקו | וילם דפו |
| הארה | טרויוקי קאגאווה | ציץ' מארין |
| מלך אנלד | קאורו קובאיאשי | בריאן ג'ורג' |
| מלכת אנלד | יואי נאטסוקאווה | סוזנה בלייקסלי |
| מוכרת גלימות | מיטסוקו באישו | קאט קרסידה |
| סוחר האזיה | טקאשי נאיטו | ג'ס הארנל |
הפקה

"הקוסם מארץ ים", הספר הראשון בסדרת הספרים "ארץ ים" מאת אורסולה לה גווין, יצא לאור בשנת 1968 וזכה להצלחה רבה. מאז יציאתו, ניסו במאים רבים להפיק סרט אנימה שישמש לו כעיבוד, אך המחברת סירבה לכך. אחד הבמאים הוא הייאו מיאזאקי, אחד ממייסדי סטודיו ג'יבלי שנוסד בשנת 1985, כשלה גווין סירבה לו מפני שלא הכירה אף אחד מסרטיו.
בשנת 2003 מיאזאקי קיבל אישור להפיק עיבוד אנימה לסרט, לאחר שזכה בפרס אוסקר לסרט המונפש הטוב ביותר בטקס פרסי אוסקר ה-75 עבור סרטו "המסע המופלא". כמו כן, לאחר שלה גווין צפתה בסרט "השכן הקסום שלי טוטורו" שביים וכתב. כשקיבל את האישור, מיאזאקי היה עסוק בביום הסרט "הטירה הנעה", לכן הוחלט על ידי טושיו סוזוקי שיביים את הסרט בנו, גורו מיאזאקי. האב לא היה מרוצה מהחלטה זו, מפני שהוא חשב שלבנו אין את הניסיון הדרוש, ולכן הם לא דיברו זה עם זה במהלך הפקת הסרט. גם לה גווין הייתה לא מרוצה מבחירה זו, מפני שהעריצה את יצירותיו של האב.
הסרט הוקרן לראשונה ביפן ב-29 ביולי 2006 בהפצת טוהו. בארצות הברית הסרט הוקרן בדיבוב אנגלי בהפצת סרטי אולפני וולט דיסני, כאשר הוא הוקרן באופן מוגבל בחמישה בתי קולנוע נבחרים החל מ-13 באוגוסט 2010. בין המדבבים באנגלית של הסרט נכללים טימותי דלטון, מאט לוין, מרישקה הרגיטאי ווילם דפו. בישראל הסרט הופץ לראשונה באופן רשמי עם תרגום עברי בשירות הסטרימינג נטפליקס ב-1 בפברואר 2020, יחד עם תכנים נוספים של חברת ההפקה.
מוזיקה

פסקול הסרט הולחן על ידי טמיה טראשימה, והוא יצא לאור על ידי טוקומה שוטן ו-Studio Ghibli Records כ-SACD-CD היברידי רב-ערוצי ב-12 ביולי 2006. הפסקול כולל 21 רצועות, כשאחד עשר מתוכן נוגנו על ידי קרלוס נונס שהשתמש באוקרינה, משרוקית ו-Galician gaita. שתי רצועות מתוך הפסקול הן השירים המקוריים "Therru's Song (Acappella)" ו-"The End and the Beginning - Song of Time (Theme Song) - Ending" שבוצעו על ידי אוי טשימה, המדבבת של ת'רו בסרט.
קבלה

הסרט זכה לביקורות מעורבות מהמבקרים, אשר שיבחו את ההנפשה, המוזיקה והוויזואליה, אך מתחו ביקורת על הנרטיב, הקצב וההבדלים מסדרת הספרים. בקופות הסרט הרוויח ביפן 7.84 מיליארד ין יפני, שם הוא גם נחשב לסרט הרוויחי ביותר של שנת 2006. ברחבי העולם הסרט הרוויח כ-75.5 מיליון דולר. הסרט זכה בסוף שנת 2006 ב-Bunshun Kiichigo Awards עבור הסרט הגרוע ביותר, ובשנת 2007 הוא היה מועמד לפרס האקדמיה היפנית לקולנוע לסרט המונפש הטוב ביותר, אך הפסיד לסרט "הנערה שקפצה בזמן" שהופק על ידי Madhouse.
במהלך הקרנה פרטית שהתרחשה לפני יציאת הסרט לאקרנים, אביו של הבמאי נשאל מה דעתו עליו, והוא אמר "הסתכלתי על הילד שלי. הוא עדיין לא מבוגר. זה הכל". לה גווין הביעה חיוביות עבור האסתטיקה של הסרט, וכתבה ש"חלק גדול ממנו היה יפה". היא ציינה שהעלילה חרגה כל כך מסיפורה, והורגש שהיא "צופה בסיפור אחר לגמרי, שהוחק באופן מבלבל על ידי אנשים עם אותם שמות כמו בסיפור שלי". תגובתה הראשונית לבמאי הסרט הייתה "זה לא הספר שלי. זה הסרט שלך. זה סרט טוב".
הערות שוליים

↑  שי שגב, חדש בטלוויזיה: יום שבת, 01 בפברואר 2020, באתר ג'ירפה, 31 בינואר 2020
1 2 3 4 5 6 7 8  אורסולה לה גווין, Gedo Senki: Responses from Correspondents, באתר האינטרנט של אורסולה לה גווין, 19 באוגוסט 2006
↑  ジブリ最新作「ゲド戦記」、宮崎父子は絶交状態？, באתר eiga.com
↑  פבדמין, Exclusive Tales from Earthsea Preview, באתר ComingSoon.net‏, 12 ביולי 2010
↑  Tales from Earthsea Soundtrack, באתר ספוטיפיי
↑  歴代興収ベスト100, באתר 興行通信社
↑  MOVIES WITH BOX OFFICE GROSS RECEIOPTS EXCEEDING 1 BILLION YEN, באתר Motion Picture Producers Association of Japan
↑  איגן לו, Spirited Away, 3 Other Ghibli Films' Box Office Totals Rose Due to This Year's Revival Screenings, באתר Anime News Network‏, 15 בדצמבר 2020
↑  כריסטופר מקדונלד, Earthsea Wins "Raspberry Award", באתר Anime News Network‏, 25 בינואר 2007
↑  10 Years With Hayao Miyazaki: Ep 1 : Ponyo is Here, באתר NHK World-Japan
ברוש (להקה)

| --- | --- |
 מוקד פעילות:  ישראל
 תקופת הפעילות:  1978–1986 (כ־8 שנים)
 סוגה:  רוק, ג'אז, בלוז
 חברת תקליטים:  הד ארצי, התקליט חיפה, ישראדיסק
 חברים
 שמוליק בודגוב   יוסי מנחם   איקי לוי   דריו מלכי   טוני בראוור
 
ברוש הייתה להקת רוק וג'אז ישראלית שהוקמה בשנת 1978.
היסטוריה

הלהקה הוקמה על ידי אריאל זילבר בעת שגיבש להקת ליווי להופעותיו במהלך 1978. הוא קיבץ סביבו את הגיטריסט שמוליק בודגוב, נגן הבס יוסי מנחם, המתופף איקי לוי, והכנר טוני בראוור. שמוליק בודגוב ואיקי לוי היו שותפים עוד לפני כן גם בלהקת ששת יחד עם שם טוב לוי, יהודית רביץ, עדי רנרט ושמוליק ארוך, שהוקמה בשנת 1976.
כשהסתיימו ההופעות המשותפות, נפרדו דרכיהם של חברי "ברוש" וזילבר. מירון רכטמן וזילבר רכשו מהלהקה את הציוד הטכני שלה, והקימו את חברת "בטי בם", ואילו ברוש המשיכו כלהקה עצמאית.  בקיץ 1978 הצטרפה הלהקה לתוכנית הטלוויזיה "זהו זה!", וטוני בראוור עזב את הלהקה. ברוש ניגנו בתחילה בעיקר בקטעי המעבר של התוכנית ובמשך הזמן קיבלו הכרה ציבורית. הם נודעו בקטעי המוזיקה האינסטרומנטליים שלהם, שקיבלו חיזוק משמעותי כשהקלידן דריו מלכי הצטרף ללהקה וליוו בנגינה את האמנים שהתארחו בה.
במשך שנותיה השתתפו חברי הלהקה בהקלטות רבות של אומנים, בהם עם:
יגאל בשן שעימו הקליטו 4 אלבומים: איתך הלילה (1979), סיוון (1981), לא לבד (1982), נולדתי במזל בתולה (1983). הלהקה גם הופיעה עם בשן במופע שצולם לערוץ 1 במועדון "נובמבר" ביפו ב-1982.
להקת מגפיים הקליטו עמם את אלבומה הראשון (1982).
כלהקת הליווי של צביקה פיק בהקלטות ובהופעות בין השנים 1983-1980. במסגרת ההופעות של פיק עם להקת "ברוש" היא גייסה גיטריסט נוסף להרכב - יהודה פוליקר, בטרם התפרסם בזכות עצמו.
כלהקת הליווי של שלמה ארצי בעיקר בהופעות בשנים 1984-1990.
בהקלטות שלושת אלבומיו הראשונים של בני אלבז: ריקוד האהבה (1979) אהבה ראשונה (1980) וקיץ מסוכן (1982)
בהקלטות אלבומיה של עפרה חזה: בוא נדבר (1981), פיתויים (1982), חי (1983).
בהקלטות אלבומיו של שימי תבורי: זכרונות (1979), צעד חמישי (1981), שבועת עולם (1982), אלירן (1984).
בהקלטות אלבומיו של אבנר גדסי: מנגן ושר (1981), דף חדש (1984).
בהקלטות האלבום נתיב הזכרונות של להקת "העוד" עם הסולן רמי דנוך (1984).
בהקלטות אלבומיו של זוהר ארגוב: נכון להיום (1982), כך עוברים חיי (1984), ים של דמעות (1985), להיות אדם (1986).
בהקלטות אלבומיו של חיים משה: להיות זמר (1985), תודה (1986).
בהקלטות אלבומיו של איציק קלה: בחצות הליל (1985) ומלאך שלי (1986).
בהקלטות אלבומו של אילן עידן אהבתי הראשונה (1985)
בהקלטות אלבום הבכורה של מרגלית צנעני: נערי שובה אלי (1986)
בהקלטות אלבומו השני של ישי לוי: הנה בא היום (1986)
בהקלטות אלבומיה של להקת "הגבעתרון": אל הדרך (1985), רחוק רחוק (1986)
ב-1984 הפיקו חברי ברוש מופע עצמאי שהתבסס בעיקר על קטעים מ"זהו זה!", על בסיס ג'אז, כולם אינסטרומנטליים. בסוף 1985 הקליטה וביצעה הלהקה לראשונה לכבוד הפסטיגל שיר בעל מילים בשם "סולו ברוש", שהלחין חבר להקה - דריו מלכי, למילים של אהוד מנור. ב-1986 התגלעו חילוקי דעות בין חברי הלהקה, והם החליטו על פירוקה. הלהקה התאחדה ב-1997 להופעה חד פעמית בתוכנית סיום העונה של "זהו זה!".
בתחילת שנות ה-90 היגר המתופף איקי לוי לארצות הברית. שם הוא המשיך לעבוד עם עפרה חזה באלבומיה הבינלאומיים, וכן עם אומנים אמריקאיים דוגמת פאולה עבדול, טרייסי צ'פמן, וג'סיקה סימפסון. כיום הוא בעלים של 2 חברות הממוקמות בקליפורניה ועוסקת בייצור ומכירה של מצילות ותופים.
הבסיסט יוסי מנחם מיעט לנגן מאז פירוק ההרכב, והוא משמש כסמנכ"ל איגוד המוזיקאים הישראלי.
הקלידן דריו מלכי נפטר ממחלה בתחילת שנות ה-2000, ונקבר בארץ הולדתו - טורקיה.
יואב קוטנר כתב על הלהקה: "בכל זאת, בזכות שבע השנים הטובות שלה, תיזכר ברוש כנבחרת נגנים שהשפיעה מאוד על המוזיקה הישראלית בסוף שנות ה-70 ובמהלך שנות ה-80"[דרוש מקור].
חברי ההרכב

שמוליק בודגוב - גיטרה
יוסי מנחם - גיטרה בס
איקי לוי - תופים
דריו מלכי - קלידים
טוני בראוור - כינור
דיסקוגרפיה

אריאל זילבר ולהקת ברוש (1978)
יגאל בשן ולהקת ברוש (1980) - תקליט גנוז
יגאל בשן - סיון (1981)
יגאל בשן - לא לבד (1982)
ישן וגם נחר (1982) - עם להקת איזולירבנד
מגפיים (1982) - תקליטה הראשון של להקת מגפיים
על דעת המקום (1983) - תקליט שדרים של מירי אלוני
ג'ונתן פרייקס

| --- | --- |

ג'ונתן פרייקס, 2019
 לידה:  19 באוגוסט 1952 (בן 72) בלפונטה, פנסילבניה, ארצות הברית
 שם במה:  ג'ונתן פרייקס
 מדינה:  ארצות הברית 
 תקופת הפעילות:  מ-1978 
 עיסוק:  שחקן סופר במאי
 מקום לימודים:  אוניברסיטת הרווארד  אוניברסיטת המדינה של פנסילבניה  תיכון ליברטי 
 בן או בת זוג:  ג'יני פרנסיס 
 פרופיל ב-IMDb
 
ג'ונתן פרייקס (באנגלית: Jonathan Scott Frakes; נולד ב-19 באוגוסט 1952) הוא שחקן, סופר ובמאי אמריקאי. פרייקס ידוע בעיקר בזכות גילום דמותו של קומנדר ויליאם רייקר בסדרת הטלוויזיה "מסע בין כוכבים: הדור הבא" (1987-1994) ובסרטי הקולנוע המבוססים על סדרה זו. פרייקס גם שימש כמנחה בתוכנית "Beyond Belief: Fact or Fiction", המאתגרת את הצופים להבחין בין סיפורים המבוססים על תופעות אמיתיות לבין סיפורים מפוברקים. בחודש יוני 2011, פרייקס היה קריין של הסרט התיעודי "Lee and Grant" של ערוץ ההיסטוריה.
לאחר שעבר לעסוק בבימוי, ביים וגם כיכב בסרטי קולנוע ופרקי טלוויזיה מזיכיון "מסע בין כוכבים" ואחרים. הוא גם מחברו של ספר בשם "The Abductors: Conspiracy".‏
חיים אישיים

פרייקס נולד בבלפונטה, פנסילבניה, בנם של דוריס ג'יי. (שם משפחתה לפני נישואיה: ינגלינג) וג'יימס ר. פרייקס. הוא גדל בבית לחם, פנסילבניה, באזור העמק ליהיי של המדינה. בשנת 1970 הוא סיים את לימודיו התיכוניים בבית הספר התיכון "ליברטי", אשר במסגרתם הוא רץ (על מסלול) וניגן עם תזמורת בית-הספר. פרייקס קיבל תואר ראשון לאמנות באמנות התיאטרון באוניברסיטת המדינה של פנסילבניה, בשנות ה-1970 המוקדמות.
אביו היה מבקר עבור מוסף הספרות של הניו יורק טיימס, עורך ספרים ופרופסור לספרות אנגלית באוניברסיטת ליהיי בשנים 1958–2001. הוא נפטר בראשית 2002.‏ לפרייקס היה אח צעיר, דניאל, שמת בשנת 1997 מסרטן הלבלב.
פרייקס נישא לשחקנית אופרת הסבון ג'יני פרנסיס ב-28 במאי 1988. הם גרים בקליפורניה עם שני ילדיהם - אליזבת וג'יימסון.
פלייהאוס דיסני

| --- | --- |

 פרטי הערוץ
 מדינה:  ארצות הברית ארצות הברית
 תאריך השקה:  20 באוקטובר 1997
 תאריך סגירה:  14 בפברואר 2011
 בעלות:  חברת וולט דיסני
 משרד ראשי:  ארצות הברית 
 
 אתר רשמי
 
פלייהאוס דיסני (באנגלית: Playhouse Disney) היה ערוץ טלוויזיה אמריקאי חינוכי לילדים שהוקם ב-20 באוקטובר 1997, כאשר הוא בבעלות חברת וולט דיסני.
היסטוריה

לפני ההשקה של Playhouse Disney, ערוץ דיסני שידר שורה של תוכניות ממוקדות לגיל הרך כדי להתחרות בניק ג'וניור במהלך שעות הבוקר מאז הופעת הבכורה שלה באפריל 1983.
ב-6 באפריל 1997, ערוץ דיסני עבר השקה מחודשת שסימנה את תחילת ההמרה המלאה שלו לערוץ כבלים בסיסי ללא פרסומות, ובלוק לגיל הרך שלו השתמש כעת בחבילה גרפית דומה עבור המבצעים שלו לזו המשמשת לתוכניות הילדים של הערוץ אחר הצהריים. לאחר שבלוק לגיל הרך של ערוץ דיסני הציג בבכורה שלוש סדרות מקור חדשות ב-1998, הבלוק הושק רשמית בתור Playhouse Disney ב-1 בפברואר 1999.
ב-14 בפברואר 2011 סיים הערוץ את שידוריו והוחלף על ידי דיסני ג'וניור.
בישראל הערוץ היה בתור רצועת בוקר בערוץ דיסני מהקמתו ב-9 בספטמבר 2009 עד הקמת דיסני ג'וניור ב-18 ביולי 2011.
תוכניות של Playhouse Disney ששודרו בישראל

חבורת איינשטיין (Little Einsteins)
מועדון החברים של מיקי מאוס (Mickey Mouse Clubhouse)
נדב ידי זהב (Handy Manny)
חבריי טיגר ופו (My Friends Tigger & Pooh)
בקצב הדמיון (Imagination Movers)
גיבורי העירייה (Higglytown Heroes)
הקרקס של ג'וג'ו (JoJo's Circus)
סוכן מיוחד אוסו (Special Agent Oso)
צומת ג'ונגל (Jungle Junction)
טימי הטלה (Timmy Time)
אוזי בו! (!Ozie Boo)
רולי פולי אולי (Rolie Polie Olie)
פוקויו (Pocoyo)
עיר הארנבים (Bunnytown)
הדוב בבית הכחול (Bear in the Big Blue House)
הוויגלס  (The Wiggles)
פרשת ויקרא

"וַיִּקְרָא אֶל מֹשֶׁה וַיְדַבֵּר ה' אֵלָיו מֵאֹהֶל מוֹעֵד לֵאמֹר. דַּבֵּר אֶל בְּנֵי יִשְׂרָאֵל וְאָמַרְתָּ אֲלֵהֶם: אָדָם כִּי יַקְרִיב מִכֶּם קָרְבָּן לה', מִן הַבְּהֵמָה מִן הַבָּקָר וּמִן הַצֹּאן תַּקְרִיבוּ אֶת קָרְבַּנְכֶם." ויקרא, א', א'–ב'
המחשה של מזבח העולה, שעליו הקריבו את כל הקורבנות מלבד הקטורת, העומד מול אוהל מועד, וביניהם הכיור
פרשת וַיִּקְרָא היא פרשת השבוע הראשונה בספר ויקרא. היא מתחילה בראשית הספר, פרק א', פסוק א', ומסתיימת בפרק ה', פסוק כ"ו, לפי חלוקת הפרקים.
בחלק מהשנים קוראים את פרשת ויקרא בשבת הסמוכה לפורים, ולפיכך קוראים בה גם את הפרשייה השנייה מ"ארבע פרשיות" - פרשת זכור. יש שנים שבהן קוראים אותה בשבת הסמוכה לראש חודש ניסן, ואז קוראים בה את הפרשה הרביעית - פרשת החודש.
הפרשה נפתחת בקריאה של ה' אל משה מאוהל מועד, ובדיבור אליו מהאוהל. בפרשה מתוארים דיני הקורבנות שמקריבים במשכן ובבית המקדש, ובהם קרבנות העולה, שלמים, חטאת, מנחה, ואשם.
יש נוהגים שכשילד מגיע לגיל שבו הוא יכול להתחיל ללמוד תורה, מתחילים את לימוד המקרא בפרשת ויקרא, שהיא פרשת הקרבנות, על פי מאמר חז"ל: ”יבואו טהורים (ילדים) ויעסקו בטהורים (קרבנות)”.
תוכן הפרשה

הפרשה עוסקת כולה בדיני הקורבנות שמקריבים במשכן ובבית המקדש. מתוך הפרשיות שעוסקות בקורבנות מסוימים, נלמדים גם דינים כלליים לכל עבודת הקורבנות. בזה אחר זה מפורטים:
דיני העולה: קורבן שנשרף כולו על המזבח, ואינו נאכל. פרשה זו מחולקת לשלוש פרשות משנה:
קורבן עולה מן הבקר
קורבן עולה מן הצאן
קורבן עולה מן העוף (עולת העוף)
דיני המנחה: קורבן הבא מן הצומח. פרשה זו מחולקת לחמש פרשיות משנה:
מנחת סולת
מנחת מאפה תנור
מנחת מחבת
מנחת מרחשת
מנחת ביכורים (מנחת העומר)
דיני השלמים: קורבן הנאכל לכהנים ולמקריב. פרשה זו מחולקת לשלוש פרשיות משנה:
קורבן שלמים מן הבקר
קורבן שלמים מן הכבשים
קורבן שלמים מן העזים
דיני החטאת: קורבן שבא לכפר על חטא. פרשה זו מחולקת לחמש פרשיות משנה:
חטאת כהן משיח - הכהן הגדול
חטאת ציבור - פר העלם דבר
חטאת נשיא - המלך
חטאת יחיד - כשבאה מן העזים
חטאת יחיד - כשבאה מן הכבשים
דיני קורבן עולה ויורד: קורבן אותו מביא הנשבע לשקר שבועת העדות, והעובר על טומאת מקדש וקודשיו ועל שבועת ביטוי. קורבן זה מיוחד בכך שסוג הקורבן משתנה בהתאם למצבו הכלכלי של האדם. פרשה זו מחולקת לשתי פרשיות משנה:
קורבן עולה ויורד הבא מן הכבשים או העזים והבא מן העופות,
קורבן עולה ויורד הבא - מנחה. קורבן זה מכונה במקרא 'אשם'.
דיני קורבן אשם: קורבן שבא על חטאים מסוימים. פרשה זו מחולקת לשלוש פרשיות משנה:
אשם מעילות
אשם תלוי
אשם גזלות
תאריכי הקריאה

השבת בה קוראים את פרשת ויקרא יכולה לחול בתשעה תאריכים שונים:
שנת השג - ו' באדר ב'
שנת החא - ח' באדר ב'
שנת גכז ושנת בשז - ט' באדר ב'
שנת בחה ושנת זשה - י"א באדר ב'
שנת זחג - י"ג באדר ב'
שנת הכז - א' בניסן
שנת גכה ושנת בשה - ג' בניסן
שנת בחג ושנת זשג - ה' בניסן
שנת זחא ושנת השא - ז' בניסן
הפטרה

ברוב השנים הפשוטות, מפטירים בספר ישעיהו, מפרק מ"ג, פסוק כ"א עד פרק מ"ד, פסוק כ"ג (האיטלקים והתימנים מסיימים בפסוק ו', ובנוסח רומניא סיימו בפסוק י"ג), שם נוזף ישעיהו בעם על שלא הקריבו את הקורבנות:
עַם-זוּ יָצַרְתִּי לִי תְּהִלָּתִי יְסַפֵּרוּ. וְלֹא-אֹתִי קָרָאתָ יַעֲקֹב כִּי-יָגַעְתָּ בִּי יִשְׂרָאֵל. לֹא-הֵבֵיאתָ לִּי שֵׂה עֹלֹתֶיךָ וּזְבָחֶיךָ לֹא כִבַּדְתָּנִי לֹא הֶעֱבַדְתִּיךָ בְּמִנְחָה וְלֹא הוֹגַעְתִּיךָ בִּלְבוֹנָה. לֹא-קָנִיתָ לִּי בַכֶּסֶף קָנֶה וְחֵלֶב זְבָחֶיךָ לֹא הִרְוִיתָנִי אַךְ הֶעֱבַדְתַּנִי בְּחַטֹּאותֶיךָ הוֹגַעְתַּנִי בַּעֲו‍ֹנֹתֶיךָ. אָנֹכִי אָנֹכִי הוּא מֹחֶה פְשָׁעֶיךָ לְמַעֲנִי וְחַטֹּאתֶיךָ לֹא אֶזְכֹּר. הַזְכִּירֵנִי נִשָּׁפְטָה יָחַד סַפֵּר אַתָּה לְמַעַן תִּצְדָּק. אָבִיךָ הָרִאשׁוֹן חָטָא וּמְלִיצֶיךָ פָּשְׁעוּ בִי....
בשנים פשוטות מסוג הכז (18% מהשנים) קוראים את פרשת ויקרא בשבת ראש חודש ניסן, ואז קוראים איתה את פרשת החודש ומפטירים בהפטרה של פרשת החודש ופסוק ראשון ואחרון של הפטרת שבת ראש חודש ("השמים כסאי"). בשנים מעוברות מסוג השג ויקרא נקראת עם הפטרתה הרגילה. בשאר השנים המעוברות (30% מכלל השנים), ויקרא נקראת בשבת זכור ומפטירים בה את הפטרת פרשת זכור.
ראו גם

סוגי הקורבנות
הערות שוליים

↑  ויקרא רבה, ז, ג
| פרשות השבוע |
| --- | --- | --- |
| ספר בראשית | בראשית • נח • לך לך • וירא • חיי שרה • תולדות • ויצא • וישלח • וישב • מקץ • ויגש • ויחי |  |
| ספר שמות | שמות • וארא • בא • בשלח • יתרו • משפטים • תרומה • תצוה • כי תשא • ויקהל • פקודי |  |
| ספר ויקרא | ויקרא • צו • שמיני • תזריע • מצורע • אחרי מות • קדושים • אמור • בהר • בחוקותי |  |
| ספר במדבר | במדבר • נשא • בהעלותך • שלח לך • קרח • חקת • בלק • פינחס • מטות • מסעי |  |
| ספר דברים | דברים • ואתחנן • עקב • ראה • שופטים • כי תצא • כי תבוא • נצבים • וילך • האזינו • וזאת הברכה |  |
הנסיכה מונונוקי

| --- | --- |

כרזת הסרט המקורית
 בימוי:  הייאו מיאזאקי 
 הופק בידי:  טושיו סוזוקי 
 תסריט:  הייאו מיאזאקי 
 עריכה:  טקאשי סאיאמה, הייאו מיאזאקי 
 מדבבים:  מאטסודה יוג'י, אישי דה יוריקו, מיאווה אקיהירו, טאנאקה יוקו
 מוזיקה:  ג'ו היסאישי 
 צילום:  אטסושי אוקוי 
 מדינה:  יפן 
 חברת הפקה:  סטודיו ג'יבלי 
 חברה מפיצה:  אולפני ג'יבלי (יפן), מירמקס (ארצות הברית)
 שיטת הפצה:  וידאו על פי דרישה 
 הקרנת בכורה:  יפן 12 ביולי 1997 ארצות הברית 29 באוקטובר 1999  ישראל 6 ביולי 2000 (הגרסה המקורית)[דרוש מקור] ישראל 6 ביולי 2000 (הגרסה באנגלית)
 משך הקרנה:  134 דקות
 שפת הסרט:  יפנית 
 סוגה:  סרט פנטזיה, סרט דרמה, סיפור התבגרות, סרט אנימה, אנימה פנטזיה, סרט פעולה, סרט אנטי־מלחמתי 
 מקום התרחשות:  יפן 
 תקופת התרחשות:  תקופת אשיקאגה 
 תקציב:  2.35 מיליארד ין (19.4 מיליון דולר)
 הכנסות באתר מוג'ו:   princessmononoke
 פרסים:  פרס האקדמיה היפנית לסרט הטוב ביותר
 אתר רשמי
 דף הסרט ב־IMDb
 
אשיטאקה
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הנסיכה מונונוקי (ביפנית: もののけ姫 – מוֹנוֹנוֹקֶה הימֶה) הוא סרט אנימה של הבמאי היפני הייאו מיאזאקי, הנחשב לאחד מהטובים שבסרטיו. עם יציאתו לאקרנים בשנת 1997, היה לסרט המצליח ביותר ביפן אי פעם, והשיא נלקח ממנו תוך מספר חודשים על ידי הסרט טיטאניק. החזיק כסרט המקומי המצליח ביותר בתולדות יפן למשך 4 שנים עד צאתו לאקרנים של הסרט "המסע המופלא". במערב זכה להפצה מוגבלת בלבד.
הסרט בנוי כאגדה היסטורית המתרחשת בעת תקופת מורומאצ'י (תקופת אשיקאגה). הסיפור מסופר מבעד לעיניו של אשיטאקה, נסיך-לשעבר אשר יצא לגלות במטרה להסיר מעליו קללה. הנסיך נקלע למאבק עקוב מדם בין הציוויליזציה הדורסנית של בני האדם לבין חיות-היער תאבות-הנקמה, בו המושגים "טוב" ו"רע" מיטשטשים. בראשן של חיות היער עומדת סאן, המכונה גם "הנסיכה מונונוקי". פירוש השם "מונונוקי" הוא רוח כועסת או נקמנית. המילה מתייחסת לרוחות היער המופיעות בצורת חיות.
בשנת 1997 זכה הסרט בפרס האקדמיה היפנית לקולנוע בקטגוריית הסרט הטוב ביותר של השנה.